Ka Aurasse tööleminekul on side Võruga. Nimelt oli ta vennal Võrus jõulude ajal külas ja vend rebis ajalehest välja kuulutuse, milles otsiti OÜ Tartu Veekeskus juhatajat. Tiia oli selleks ajaks käinud kaks ja pool aastat Tartust Põlvasse tööle ning otsustas proovida. Lähikondsed toetasid ja tal õnnestuski sellele ametikohale saada - tänavu läks tal Auras juba üheksas aasta. Aura juhataja valitakse kolmeks aastaks ja tal  jooksis juba kolmas ametiaeg. Tiia ei salga, et ka Auras tekkis teatud rutiin, samas on ületatud raskused talle paksu nahka kasvatanud, mis on oluline eeldus poliitilise karjääri alustamiseks.